12. ฐานะการเงินและผลการดำเนินงาน

(1) งบการเงิน : ในระยะเวลา 3 ปีที่ผ่านมา (ปี 2546-2548) (ก) สรุปรายงานการสอบบัญชี

ในปี 2546-2548 นางสาวรัตนา จาละ ผู้สอบบัญชีรับอนุญาต ทะเบียนเลข 3734 บริษัท สำนักงาน
เอินส์ท แอนด์ ยัง จำกัด ได้ตรวจสอบงบการเงินรวม สำหรับปีสิ้นสุดวันที่ 31 ธันวาคม
2546-2548 และแสดงความเห็นไว้อย่างไม่มีเงื่อนไข
ว่างบการเงินที่ได้ตรวจสอบแสดงถึงฐานะการเงิน

ผลการดำเนินงานและกระแสเงินสดที่ถูกต้องตามที่ควรในสาระสำคัญตามหลักการบัญชีที่รับรองทั่วไป

  (ข) สรุปงบการเงินรวม

[]

[]

[]

[]

[]

(ค) อัตราส่วนทางการเงินที่สำคัญ

[]

(2) คำอธิบายและการวิเคราะห์ฐานะการเงินและผลการดำเนินงาน (ก) ผลการดำเนินงาน 1.
ภาพรวมของผลการดำเนินงาน

ปี 2548 เป็นปีที่ประเทศไทยประสบกับปัญหาความผิดปกติของภูมิอากาศอย่างมาก
ผลผลิตยางพาราลดลงประมาณร้อยละ 25-30 ราคายางพาราจึงสูงขึ้น
ยอดขายสุทธิของงบการเงินรวมปี 2548 อยู่ที่ 5,777 ล้านบาท ลดลง 350 ล้านบาท หรือร้อยละ
6% เป็นผลจากปริมาณการขายที่ลดลง แม้ว่าราคาขายจะเพิ่มขึ้นก็ตาม เกิดผลขาดทุนสุทธิ 101
ล้านบาท เพิ่มขึ้น 61 ล้านบาท หรือร้อยละ 153

  ธุรกิจน้ำยางข้นยังสามารถสร้างกำไรสุทธิได้อย่างต่อเนื่อง ในขณะที่ธุรกิจผลิต

สินค้าสำเร็จรูปประสบกับภาวะขาดทุน เพราะได้รับผลกระทบจากต้นทุนวัตถุดิบที่สูงขึ้น
แต่เพิ่มราคาขายได้น้อยกว่า ทำให้ผลการดำเนินงานของงบการเงินรวมเกิดผลขาดทุนสุทธิ 3
ปีติดต่อกัน ซึ่งบริษัทฯ ได้ตัดสินใจเลิกกิจการของบริษัทย่อย 1 แห่งที่ผลิตถุงมือยางในวันที่ 1
เมษายน 2549 เนื่องจากประสบภาวะขาดทุนและไม่มีความสามารถในการแข่งขัน นอกจากนี้บริษัทฯ
กำลังแก้ไขปัญหาการดำเนินงานของธุรกิจเส้นด้ายยางยืด คาดว่าจะมีผลการดำเนินงานที่ดีขึ้นในปีนี้

2. ผลการดำเนินงานของกลุ่มธุรกิจหลัก

  กลุ่มน้ำยางข้น :

(1) รายได้จากการขาย ปี 2548 อยู่ที่ 5,409 ล้านบาท ลดลง 248 ล้านบาทหรือร้อยละ 4
เมื่อเทียบกับปี 2547 เป็นผลจากการลดลงของปริมาณการขาย 21,950 ตันหรือร้อยละ 13
ถึงแม้ว่าราคาขายจะเพิ่มขึ้นจากปีก่อนร้อยละ 10 ก็ตาม

(2) รายได้อื่น 18 ล้านบาท เปลี่ยนแปลงเพิ่มจากปีก่อน 46 ล้านบาท เนื่องจากปี 2547
เกิดผลขาดทุนจากอัตราแลกเปลี่ยนสูงถึง 46 ล้านบาท

(3) ต้นทุนขายและค่าใช้จ่ายรวม ต้นทุนขายและค่าใช้จ่ายรวมอยู่ที่ 5,509 ล้านบาท ลดลง 210
ล้านบาท หรือร้อยละ 4 เนื่องจากปริมาณการผลิตและขายที่ลดลง

(4) กำไร (ขาดทุน) กำไรสุทธิ 38.42 ล้านบาท เพิ่มขึ้น 0.40 ล้านบาท หรือร้อยละ 1
อัตรากำไรสุทธิอยู่ที่ร้อยละ 0.70 สูงกว่าปีก่อนเล็กน้อย

(5) อัตราผลตอบแทนต่อผู้ถือหุ้น ไม่มีการจ่ายเงินปันผลในปี 2548

กลุ่มเส้นด้ายยางยืด : (1) รายได้จากการขาย ปี 2548 มีรายได้จากการขาย 562 ล้านบาท
ลดลง 302 ล้านบาท หรือร้อยละ 35 เป็นผลจากภาวะตลาดที่ไม่ดี
ทำให้บริษัทลดปริมาณการผลิตและปริมาณการขายลดลงประมาณร้อยละ 41
ราคาขายได้เพิ่มขึ้นจากการปรับตัวตามราคาวัตถุดิบ ทำให้ราคาขายเฉลี่ยเพิ่มขึ้นจากปีก่อนร้อยละ 6
แต่เพิ่มน้อยกว่าการปรับตัวขึ้นของราคาวัตถุดิบ จึงเกิดขาดทุนขั้นต้น

(2) รายได้อื่น อยู่ที่ 3 ล้านบาท เพิ่มขึ้น 3 ล้านบาท เนื่องจากปี 2548
เกิดกำไรจากอัตราแลกเปลี่ยน ในขณะที่ปี 2547 เกิดขาดทุนจากอัตราแลกเปลี่ยน

(3) ต้นทุนขายและค่าใช้จ่ายรวม ต้นทุนขายและค่าใช้จ่ายรวมอยู่ที่ 657 ล้านบาท ลดลง 264
ล้านบาท หรือร้อยละ 29 เนื่องจากการลดลงของปริมาณการผลิตและการขาย

(4) กำไร (ขาดทุน) มีผลขาดทุนสุทธิ 92.50 ล้านบาท ขาดทุนเพิ่มขึ้นกว่าปี 2547 จำนวนเงิน
35 ล้านบาท ผลขาดทุนเกิดจากราคาวัตถุดิบที่อยู่ในระดับสูงมาก
แต่ไม่สามารถปรับราคาขายได้ตามต้นทุนที่สูงขึ้นทั้งหมด

(5) อัตราผลตอบแทนต่อผู้ถือหุ้น ไม่มีการจ่ายเงินปันผลในปี 2548

  (ข) สถานะการเงินของงบการเงินรวม

1. สินทรัพย์ สินทรัพย์รวมอยู่ที่ 3,644 ล้านบาท เพิ่มขึ้น 310 ล้านบาท หรือเพิ่มขึ้นร้อยละ 9
จากปี 2547 เป็นการเพิ่มในสินทรัพย์หมุนเวียน 419 ล้านบาท
และการลดลงในสินทรัพย์ไม่หมุนเวียน 109 ล้านบาท

1.1 ส่วนประกอบของสินทรัพย์ ในปี 2548 ส่วนประกอบที่สำคัญ คือ - สินทรัพย์หมุนเวียน อยู่ที่
2,573 ล้านบาท เพิ่มขึ้น 419 ล้านบาท เพิ่มขึ้นร้อยละ 19 มาจากรายการหลักที่สำคัญคือ
รายการเงินสดเพิ่มขึ้น 298 ล้านบาท
เพราะการสำรองเงินสดเพิ่มไว้เพื่อซื้อวัตถุดิบในช่วงฤดูกาลกรีดยาง (High Season)
และการขยายการลงทุนในลูกหนี้การค้า 129 ล้านบาท เนื่องจากภาวะราคาขายที่สูงขึ้น
โดยมีระยะเวลาเก็บหนี้และระยะเวลาขายสินค้าเฉลี่ยสูงกว่ากับปีที่แล้วประมาณ 10 วัน
ซึ่งสูงขึ้นไม่มากนัก

- ที่ดิน อาคารและอุปกรณ์ อยู่ที่ 910 ล้านบาท ลดลง 93 ล้านบาท หรือร้อยละ
9เนื่องจากไม่มีการลงทุนเพิ่มในการขยายกำลังการผลิตในปี 2548
เพราะได้ลงทุนต่อเนื่องมาหลายปีแล้ว

1.2 คุณภาพสินทรัพย์ - สินทรัพย์

ในปี 2548 บริษัทมีการสำรองการเสื่อมสภาพและการลดมูลค่าของสินค้าคงเหลือ จำนวน 15
ล้านบาท มีสัดส่วนร้อยละ 1.6 ของสินค้าคงเหลือรวม ต่ำกว่าปีที่แล้ว ซึ่งอยู่ที่ 17 ล้านบาท
และร้อยละ 1.7 ของสินค้าคงเหลือรวม

  - ลูกหนี้ ณ วันที่ 31 ธันวาคม 2548 บริษัทและบริษัทย่อยมีลูกหนี้การค้าก่อน

หักค่าเผื่อหนี้สงสัยจะสูญ จำนวน 1,159 ล้านบาท มีโครงสร้างลูกหนี้ ดังนี้
ยังไม่ครบกำหนดชำระร้อยละ 72 (ปี 2547 อยู่ที่ร้อยละ 63) และเกินกำหนดชำระน้อยกว่า 365
วัน ร้อยละ 27 (ปี 2547 อยู่ที่ร้อยละ 35) ส่วนที่ตั้งค่าเผื่อหนี้สงสัยจะสูญไว้ครบแล้ว มีจำนวน 23
ล้านบาท หรือเพียงร้อยละ 2 (ปี 2547 อยู่ที่ร้อยละ 2) ซึ่งส่วนใหญ่ผิดนัดชำระเกินกว่า 1 ปี
หรืออยู่ระหว่างการดำเนินคดี เห็นได้ว่า คุณภาพลูกหนี้ของปี 2548 ดีกว่าปี 2547

2. สภาพคล่อง 2.1 กระแสเงินสด ณ สิ้นปี 2548 งบรวมมีการเปลี่ยนแปลงกระแสเงินสด ดังนี้ -
เงินสดรับ (จ่าย) จากกิจกรรมดำเนินงาน ปี 2548 มีเงินสดจ่ายจากกิจกรรมดำเนินงาน 58
ล้านบาท จัดได้ว่าดีกว่าในปี 2547 ซึ่งมียอดจ่ายสูงถึง 272 ล้านบาท
โดยระดับของการใช้เงินน้อยลง 214 ล้านบาท เกิดจาก ปี 2548
มีการลงทุนเพิ่มในลูกหนี้การค้าและสินค้าคงเหลือเพียง 121 ล้านบาท น้อยกว่าปี 2547
ที่ต้องลงทุนเพิ่มถึง 337 ล้านบาท หรือจ่ายเงินสดลงทุนเพิ่มน้อยลง 216 ล้านบาท

- เงินสดสุทธิจาก (ใช้ไปใน) ในกิจกรรมลงทุน ปี 2548 มียอดเงินสดใช้ไปในกิจกรรมลงทุน 27
ล้านบาท น้อยกว่าปีที่แล้ว ซึ่งมียอดเงินสดใช้ไปในการลงทุนมากถึง 143 ล้านบาท
เนื่องจากไม่มีการขยายกำลังการผลิตในปี 2548 มีเงินรับจากการจำหน่ายสินทรัพย์ถาวร 32
ล้านบาท

- เงินสดสุทธิจาก (ใช้ไปใน) กิจกรรมจัดหาเงิน ปี 2548 มียอดเงินสดสุทธิจากกิจกรรมจัดหาเงิน
383 ล้านบาท เป็นการก่อหนี้เพื่อสำรองเงินสดไว้ใช้ในกิจกรรมการดำเนินงานเป็นหลัก

2.2 อัตราส่วนสภาพคล่องที่สำคัญ - อัตราส่วนสภาพคล่อง อยู่ที่ 0.87 เท่า เท่ากับปีก่อน
การเปลี่ยนแปลงสำคัญเกี่ยวกับรายการค้าปกติ คือ การก่อหนี้ระยะสั้นเพิ่ม
เพื่อสำรองเงินสดไว้ซื้อวัตถุดิบและลงทุนเพิ่มในลูกหนี้การค้า

- อัตราส่วนสภาพคล่องหมุนเร็ว อยู่ในระดับ 0.53 เท่า เพิ่มจาก 0.46 เท่าในปีก่อน
เนื่องจากสินทรัพย์ที่มีสภาพคล่องหมุนเร็ว คือ เงินสดและลูกหนี้การค้า มีจำนวนเงินสูงขึ้น

2.3 ระยะเวลาครบกำหนดของหนี้ระยะสั้นที่มีผลต่อสภาพคล่อง ณ สิ้นปี 2548

บริษัทและบริษัทย่อยมีหนี้ระยะสั้นที่ครบกำหนดในปี 2549 จำนวนรวม 81 ล้านบาท คาดว่า
บริษัทจะมีกระแสเงินสดที่เพียงพอต่อการชำระหนี้ในปี 2549
จากรายการที่บวกกลับในกระแสเงินสดรับ คือ
ค่าเสื่อมราคาและค่าใช้จ่ายรอตัดบัญชีที่คาดว่าจะเกิดในปี 2549
ซึ่งเพียงพอต่อการชำระคืนหนี้ดังกล่าว (ปี 2548 มี ค่าเสื่อมราคาและค่าใช้จ่ายรอตัดบัญชี 132
ล้านบาท)

  3. รายจ่ายลงทุน

  3.1 รายจ่ายลงทุนที่ผ่านมาของบริษัทในปี 2548 บริษัทมีการจ่ายเงินลงทุนใน

บริษัทร่วมและบริษัทย่อยรวม 600 ล้านบาท ตามหมายเหตุประกอบงบการเงินปี 2548 ข้อ 8
ระหว่างหน้า 15 ถึง18

4. แหล่งที่มาของเงินทุน 4.1 ความเหมาะสมของโครงสร้างเงินทุน
อัตราส่วนหนี้สินต่อส่วนของผู้ถือหุ้น อยู่ที่ 5.60 เท่าเพิ่มขึ้นจาก 4.07 เท่าในปี 2547
เกิดจากหนี้สินรวมเพิ่ม 416 ล้านบาท แต่ส่วนผู้ถือหุ้นลดลงรวม 105 ล้านบาท
การเพิ่มส่วนใหญ่ของหนี้สินเกิดจากการลงทุนเพิ่มในสินทรัพย์หมุนเวียนที่เกิดจากการที่ราคาซื้อวัตถุดิบสูงขึ้น
ทำให้ต้องลงทุนในลูกหนี้การค้ามากขึ้น ดังนั้น
เงินกู้ระยะสั้นจากสถาบันการเงินที่เพิ่มขึ้นนี้เป็นการลงทุนในสินทรัพย์ที่มีคุณภาพและมีเหตุผลทางธุรกิจรองรับ

  4.2 ส่วนของผู้ถือหุ้น อยู่ที่ 553 ล้านบาท ลดลง 105 ล้านบาท หรือลดลงร้อยละ

16 เกิดจากผลขาดทุนสุทธิในปี 2548 จำนวน 102
ล้านบาทและจัดสรรเป็นเงินทุนสำรองตามกฎหมายจำนวน 3 ล้านบาท

  4.3 หนี้สิน หนี้สินระยะยาวคิดเป็นร้อยละ 4 ของหนี้สินรวม อัตราดอกเบี้ยจะ

ลอยตัวตามดอกเบี้ยขั้นต่ำของธนาคาร รายละเอียดเงินกู้ยืมระยะยาวอยู่ในหมายเหตุงบการเงินปี
2548 ข้อที่ 12 หน้า 22 ถึง 25 ส่วนหนี้สินระยะสั้นที่มีต้นทุนดอกเบี้ยคิดเป็นร้อยละ 86
ของหนี้สินรวม ดังนั้น การเปลี่ยนแปลงของอัตราดอกเบี้ยตลาดจะมีผลต่อการดำเนินงานของบริษัท
ซึ่งไม่ได้มีการป้องกันความเสี่ยงไว้ แต่มีนโยบายควบคุมความเสี่ยง
โดยกำหนดระยะเวลาก่อหนี้ระยะสั้นแปรตามแนวโน้มอัตราดอกเบี้ย